पंजाब सरकार मजदूरों को रोजगार मुहैया करवाने की गारंटी दे : पन्नू
गांव गोहलवड़ में कुल हिंद खेत मजदूर यूनियन की यूनिट मीटिंग कामरेड शिंदा सिंह गोहलवड़ की अध्यक्षता में हुई। इसमें महंगाई, बेरोजगारी और भ्रष्टाचार पर गहरी चिंता जताई गई।
जिला नेता कामरेड सुखवंत सिंह गोहलवड़ ने कहा कि जत्थेबंदी की मजबूती के लिए नई मैंबरशिप और नए यूनिट कायम किए जाएंगे। जिला ज्वाइंट सचिव कामरेड दलविंदर सिंह पन्नू ने कहा कि आजादी के 68 सालों बाद भी खेत मजदूरों को पूरी तरह आजादी नहीं मिली। समय-समय की सरकारों ने देश में महंगाई और बेरोजगारी बढ़ाई है, कम नहीं की। बेरोजगारों को रोजगार दिया जाए, बढ़ रही महंगाई को रोका जाए, मजदूरों को उनके बनते हक दिए जाएं। मांगें पूरी हुई तो वे संघर्ष करने को मजबूर होंगे। इस मौके पर पूर्व सरपंच मनजीत सिंह, जसबीर सिंह, बलविंदर सिंह, पाल सिंह, तरसेम सिंह, हरचंद सिंह, कुलदीप सिंह, जगजीत सिंह आदि मौजूद थे।
कुल हिंद खेत मजदूर यूनियन की मीटिंग के दौरान कामरेड दलविंदर सिंह पन्नू
hin_Deva hin_Deva hin_Deva bho_Deva